
Sprendimas paskelbtas: TAR 2018-04-10; TAR 2018-04-10, i. k. 2018-05785



ZARASŲ RAJONO SAVIVALDYBĖS TARYBA

S P R E N D I M A S
DĖL VALSTYBINĖS ŽEMĖS NUOMOS MOKESČIO ADMINISTRAVIMO ZARASŲ RAJONO SAVIVALDYBĖJE TVARKOS APRAŠO PATVIRTINIMO

2012 m. vasario 3 d. Nr. T - 27
Zarasai


Vadovaudamasi Lietuvos Respublikos vietos savivaldos įstatymo (Žin., 1994,        Nr. 55-1049, Žin., 2008, Nr. 113-4290) 18 straipsnio 1 dalimi, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“ (Žin., 2002, Nr. 112-4993; 2008, Nr. 107-4097), Lietuvos Respublikos Vyriausybės   2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“ (Žin., 2003, Nr. 106-4755), Zarasų rajono savivaldybės taryba
n u s p r e n d ž i a:
1. Patvirtinti Valstybinės žemės nuomos mokesčio administravimo Zarasų rajono savivaldybėje tvarkos aprašą (pridedama).
2. Pripažinti netekusiais galios:
2.1. Zarasų rajono savivaldybės tarybos 2004 m. gruodžio 22 d. sprendimą Nr. T-170 „Dėl Valstybinės žemės ir valstybinio vidaus vandenų fondo vandens telkinių nuomos mokesčio administravimo tvarkos patvirtinimo“;
2.2. Zarasų rajono savivaldybės tarybos 2005 m. gegužės 27 d. sprendimą Nr. T-119 „Dėl Valstybinės žemės ir valstybinio vidaus vandenų fondo vandens telkinių nuomos mokesčio administravimo tvarkos 14 punkto pakeitimo“;
2.3. Zarasų rajono savivaldybės tarybos 2007 m. birželio 22 d. sprendimą Nr. T-72 „Dėl Valstybinės žemės ir valstybinio vidaus vandenų fondo vandens telkinių nuomos mokesčio administravimo tvarkos pakeitimo“;
2.4. Zarasų rajono savivaldybės tarybos 2008 m. rugpjūčio 14 d. sprendimą Nr. T-160 „Dėl Zarasų rajono savivaldybės tarybos 2004 m. gruodžio 22 d. sprendimu Nr. T-170 „Dėl Valstybinės žemės ir valstybinio vidaus vandenų fondo vandens telkinių nuomos mokesčio administravimo tvarkos patvirtinimo“ patvirtintos Valstybinės žemės ir valstybinio vidaus vandenų fondo vandens telkinių nuomos mokesčio administravimo tvarkos 20 punkto pakeitimo“;
2.5. Zarasų rajono savivaldybės tarybos 2009 m. birželio 29 d. sprendimą Nr. T-181 „Dėl Zarasų rajono savivaldybės tarybos 2004 m. gruodžio 22 d. sprendimo Nr. T-170 „Dėl Valstybinės žemės ir valstybinio vidaus vandenų fondo vandens telkinių nuomos mokesčio administravimo tvarkos patvirtinimo“ pakeitimo“;
2.6. Zarasų rajono savivaldybės tarybos 2011 m. rugsėjo 30 d. sprendimą Nr. T-135 „Dėl Zarasų rajono savivaldybės tarybos 2004 m. gruodžio 22 d. sprendimo Nr. T-170 „Dėl Valstybinės žemės ir valstybinio vidaus vandenų fondo vandens telkinių nuomos mokesčio administravimo tvarkos patvirtinimo“ 17 punkto pakeitimo“.



Meras					Arnoldas Abramavičius

PATVIRTINTA
Zarasų rajono savivaldybės  tarybos
2012-02-03  sprendimu Nr. T-27


VALSTYBINĖS ŽEMĖS NUOMOS MOKESČIO IR ŽEMĖS NUOMOS MOKESČIO PRIEDO UŽ VALSTYBINĘ ŽEMĘ ADMINISTRAVIMO ZARASŲ RAJONO SAVIVALDYBĖJE TVARKOS APRAŠAS

Pakeistas priedo pavadinimas:
Nr. T-142, 2022-09-07, paskelbta TAR 2022-09-12, i. k. 2022-18671

I. BENDROSIOS NUOSTATOS

1. Valstybinės žemės nuomos mokesčio ir žemės nuomos mokesčio priedo už valstybinę žemę administravimo Zarasų rajono savivaldybėje tvarkos aprašas (toliau – tvarkos aprašas) nustato žemės nuomos mokesčio (toliau – žemės nuomos mokestis) ir žemės nuomos mokesčio priedo (toliau – priedas) už valstybinės žemės sklypus, išnuomotus, suteiktus naudotis teisės aktų nustatyta tvarka ar naudojamus apskaičiavimą, mokėjimą, lengvatų taikymą, perskaičiavimą, grąžinimą, išieškojimą bei beviltiškų skolų nurašymą Zarasų rajone. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

2. Aprašas parengtas vadovaujantis šiais teisės aktais:
2.1. Lietuvos respublikos civiliniu kodeksu.
2.2. Lietuvos Respublikos vietos savivaldos įstatymu.
2.3. Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio ir žemės nuomos mokesčio priedo už valstybinę žemę 
Papunkčio pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

2.4. Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“.
2.5. Lietuvos Respublikos Vyriausybės 2003 m. lapkričio 4 d. nutarimu Nr. 1373 „Dėl kadastro duomenų, kurių reikia nekilnojamojo turto mokesčiams apskaičiuoti ir kitiems tikslams, rengimo, teikimo ir atsiskaitymo už juos taisyklių patvirtinimo“.
2.6. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo.
2.7. Lietuvos Respublikos žemės įstatymo Nr. I-446 9 ir 24 straipsnių pakeitimo ir įstatymo papildymo 91 straipsniu įstatymu. 
Papildyta papunkčiu:
Nr. T-142, 2022-09-07, paskelbta TAR 2022-09-12, i. k. 2022-18671

Punkto pakeitimai:
Nr. T-179, 2018-10-12, paskelbta TAR 2018-10-19, i. k. 2018-16406

3. Valstybinės žemės nuomos mokesčio mokėtojai yra fiziniai ar juridiniai asmenys, išsinuomoję ar naudojantys valstybinę žemę.
4. Valstybinės žemės sklypų naudotojai, kuriems žemės sklypai suteikti teisės aktų nustatyta tvarka arba kuriems žemę administruojančių institucijų sprendimais leista žeme naudotis žemės reformos metu, už naudojimąsi žeme iki pirkimo pardavimo ar nuomos sutarčių sudarymo moka valstybinės žemės nuomos mokestį, išskyrus už žemę perduotą naudotis panaudos pagrindais.
5. Valstybinės žemės nuomos mokesčio deklaracijų formas, skirtas fizinių ir juridinių asmenų valstybinės žemės nuomos mokesčiui apskaičiuoti, tvirtina rajono Savivaldybės administracijos direktorius.
6. Žemės nuomos mokestį ir priedą už valstybinę žemę administruoja rajono Savivaldybės administracijos Finansų skyrius (toliau – Finansų skyrius). Mokesčių mokėtojų asmens duomenys (fizinio asmens duomenys reiškia bet kokią informaciją, kuri yra susijusi su fiziniu asmeniu, kurio tapatybė yra žinoma arba gali būti tiesiogiai ar netiesiogiai nustatyta pasinaudojant tokiais duomenimis kaip asmens vardas, pavardė, adresas, mokėtojo kodas, mokėjimo suma) tik ta apimtimi, kiek tai yra būtina siekiant vykdyti duomenų tvarkytojo įsipareigojimus pagal sudarytas sutartis, tvarkomi programiniu būdu savivaldybės mokesčių administravimo informacinėje sistemoje (MASIS), valstybinės žemės nuomos mokesčio administravimo tikslu. Teisės ir civilinės metrikacijos skyrius vykdo nepriemokos išieškojimus: parengia procesinius dokumentus ir pateikia teismams. 
Punkto pakeitimai:
Nr. T-179, 2018-10-12, paskelbta TAR 2018-10-19, i. k. 2018-16406
Nr. T-142, 2022-09-07, paskelbta TAR 2022-09-12, i. k. 2022-18671

II. VALSTYBINĖS ŽEMĖS NUOMA IR DUOMENŲ TEIKIMAS

7. Valstybinės žemės sklypai išnuomojami Lietuvos Respublikos žemės įstatymo 9 straipsnyje nustatyta tvarka. 
Punkto pakeitimai:
Nr. T-84, 2023-05-25, paskelbta TAR 2023-05-30, i. k. 2023-10419

8. Žemės kadastro duomenis apie Nekilnojamojo turto registre (toliau – NTR) įregistruotus nuomojamus valstybinės žemės sklypus ir jų naudotojus rengia ir teikia valstybės įmonė Registrų centras pagal su rajono Savivaldybe sudarytą sutartį.
Punkto pakeitimai:
Nr. T-179, 2018-10-12, paskelbta TAR 2018-10-19, i. k. 2018-16406

9. Kadastro duomenis apie NTR neįregistruotus suteiktus naudotis valstybinės žemės sklypus ir jų naudotojus rengia duomenų tvarkytojai:
9.1. Nacionalinė žemės tarnyba prie Aplinkos ministerijos (toliau – NŽT);
9.2. rajono Savivaldybės adminisracijos:
9.2.1. skyrius, kuris įgyvendina jam pavestus uždavinius valstybinės žemės, perduotos rajono Savivaldybei valdyti patikėjimo teise, administravimo srityje – apie rajono miestuose ir miesteliuose esančius statiniams ir įrenginiams eksploatuoti reikalingus žemės sklypus, kurie nebuvo suteikti ar išnuomoti;
9.2.2. Finansų skyrius – apie naujai nustatytus statiniams ir įrenginiams eksploatuoti reikalingus žemės sklypus, kurie nebuvo suteikti ar išnuomoti ir kurie nebuvo pateikti apmokestinimui;
9.3. miškų urėdija, valstybinių parkų ir rezervatų direkcijos – apie joms priskirtose teritorijose esančius fizinių asmenų tarnybinėms daloms naudojamus žemės sklypus, taip pat fizinių ir juridinių asmenų kitokiai veiklai naudojamus žemės sklypus.
Duomenų teikimo tvarka nustatoma: rajono Savivaldybės ir duomenų teikėjų, nurodytų 9.1 ir 9.3 punktuose sutartimis, duomenų teikėjų, nurodytų 9.2 punkte – rajono Savivaldybės administracijos direktoriaus įsakymu. 
Punkto pakeitimai:
Nr. T-22, 2026-02-19, paskelbta TAR 2026-02-24, i. k. 2026-02977

91. Duomenis apie žemės nuomos mokesčio priedą už valstybinę žemę, nuomojamą pagal teisės aktus, nustatančius valstybinės žemės nuomos tvarką, teikia valstybinės žemės nuomotojas. 
Papildyta punktu:
Nr. T-142, 2022-09-07, paskelbta TAR 2022-09-12, i. k. 2022-18671

10. Duomenys apie mirusių asmenų palikimą priėmusius asmenis gaunami iš valstybės įmonės Registrų centro Testamentų registro, tiesioginio jungimosi būdu, sudarytos sutarties sąlygomis ir tvarka.
Punkto pakeitimai:
Nr. T-179, 2018-10-12, paskelbta TAR 2018-10-19, i. k. 2018-16406

101. Informacija apie fizinį asmenį, jo nuomojamą valstybinę žemę, jam nuosavybės tese priklausantiems statiniams ir įrenginiams eksploatuoti reikalingus žemės sklypus, kurie nebuvo suteikti ar išnuomoti, bei su tuo susijusia kita būtina informacija, prieinama tik tiems, kam sutartiniais pagrindais suteikta teisė prie jos prieiti, yra naudojama tik teisėtais tikslais, administruojant valstybinės žemės nuomos mokestį. 
Papildyta punktu:
Nr. T-179, 2018-10-12, paskelbta TAR 2018-10-19, i. k. 2018-16406

III. VALSTYBINĖS ŽEMĖS NUOMOS MOKESČIO IR PRIEDO UŽ VALSTYBINĘ ŽEMĘ APSKAIČIAVIMAS
Skyriaus pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671
11. Prievolė mokėti valstybinės žemės nuomos mokestį atsiranda:
11.1. sudarius naują nuomos sutartį ar perėmus įsipareigojimus pagal valstybinės žemės nuomos sutartį;
11.2. įsigijus nuosavybės teise pastatus, statinius ar patalpas, stovinčius ant valstybinės žemės, kurios nuomos klausimas neišspręstas ir kuri nėra perduota naudotis panaudos teise.
11.3. Prievolė mokėti priedą už valstybinę žemę atsiranda valstybinės žemės nuomininkui tik tuo atveju, jeigu per 2 metus nuo sprendimo pakeisti pagrindinę žemės naudojimo paskirtį ir (ar) būdą priėmimo, nepradėjo naujų statinių ar įrenginių statybos ir (ar) esamų rekonstravimo, kaip nustatyta Žemės įstatymo 9 straipsnio 18 dalyje. 
Papildyta papunkčiu:
Nr. T-142, 2022-09-07, paskelbta TAR 2022-09-12, i. k. 2022-18671

12. Valstybinės žemės nuomos mokestis skaičiuojamas pagal valstybės įmonės Registrų centro Nekilnojamojo turto registre (NTR) įregistruotus nekilnojamojo turto duomenis ir valstybinės žemės nuomos sutartis.
13. Kiekvieno bendraturčio namų valdos ar prie kito statinio ar įrenginio naudojama valstybinės žemės sklypo dalis nustatoma atsižvelgiant į kiekvienam bendraturčiui priklausančią gyvenamojo namo ar kito pastato, statinio ar įrenginio dalį, į kurią neįskaitomas gyvenamojo namo ar kito statinio priklausinių bendraturčių nuosavybės teise turimos dalys.
14. Kai mokesčio mokėtojams pastatai priklauso bendrosios jungtinės nuosavybės teisėmis, o žemės sklypo (sklypų) nuomos sutartis nesudaryta, tai deklaracija formuojama vienam, dažniausiai pirmajam mokesčio mokėtojui, įrašytam NTR duomenų banko išraše.  
15. Apmokestinamas laikotarpis sutampa su kalendoriniais metais, kurių pradžia laikoma einamųjų metų sausio 1 d.
16. Išnuomojant valstybinę žemę aukciono būdu, nuomos mokesčio dydis lygus aukciono metu pasiūlytam didžiausiam nuomos mokesčiui.
17. Nuomos mokesčio už valstybinę žemę, išnuomotą (išnuomojamą) ne aukciono būdu, konkrečius tarifus, lengvatas tvirtina rajono Savivaldybės taryba. 
18. Nuomos mokestis už valstybinę žemę, išnuomotą (išnuomojamą, naudojamą) ne aukciono būdu, apskaičiuojamas einamiesiems metams, žemės sklypo vertę padauginus iš mokesčio tarifo. 
181. Žemės nuomos mokesčio priedas už valstybinę žemę apskaičiuojamas ir mokamas, kaip reglamentuota Žemės įstatymo 9 straipsnyje. 
Papildyta punktu:
Nr. T-142, 2022-09-07, paskelbta TAR 2022-09-12, i. k. 2022-18671
Punkto pakeitimai:
Nr. T-22, 2026-02-19, paskelbta TAR 2026-02-24, i. k. 2026-02977

19. Jei valstybinė žemė pradedama naudoti (įsigijamas/išsinuomojamas ar kitokiu pagrindu naudojamas nekilnojamasis turtas, esantis ant valstybinės žemės) ar jei sprendimas leisti naudotis valstybine žeme buvo priimtas einamaisiais metais – žemės nuomos mokestis apskaičiuojamas žemės sklypo vertę, nustatytą Žemės verčių žemėlapių sudarymo taisyklėmis, patvirtintomis žemės ūkio ministro 2002 m. gruodžio 23 d. įsakymu Nr. 515 (Žin., 2003, Nr. 5-221) arba žemės sklypo vertę, kai mokesčio mokėtojo pageidavimu atliekamas individualus turto vertinimas, kurį užsako pats mokesčio mokėtojas ir apmoka vertinimo išlaidas, padauginus iš mokesčio tarifo, nustatyto rajono Savivaldybės tarybos sprendimu.
20. Kai rajono Savivaldybės taryba yra patvirtinusi nuomos mokesčio mažinimo koeficientą, metinis žemės nuomos mokestis, gautas padauginus žemės vertę iš mokesčio tarifo, dauginamas iš mokesčio mažinimo koeficiento.
21. Fiziniams asmenims mokestį apskaičiuoja ir suformuoja mokesčio deklaracijas Finansų skyrius, naudodamas kompiuterinę programą MASIS. 
Punkto pakeitimai:
Nr. T-84, 2023-05-25, paskelbta TAR 2023-05-30, i. k. 2023-10419

22. Juridiniai asmenys valstybinės žemės nuomos mokesčio deklaracijas užpildo patys ir dviem egzemplioriais pateikia Finansų skyriui su įmonės vadovo bei vyriausiojo finansininko (buhalterio) parašais. Vienas deklaracijos egzempliorius lieka Finansų skyriuje, o kitas, patvirtintas Finansų skyriaus, grąžinamas deklaraciją pateikusiam asmeniui. Mokesčio deklaracijos patvirtinti pateikiamos ne vėliau kaip likus vienam mėnesiui iki mokesčio sumokėjimo termino. Juridiniams asmenims, nepateikusiems nustatytu laiku parengtų deklaracijų, mokestį apskaičiuoja ir suformuoja mokesčio deklaracijas Finansų skyrius, naudodamas kompiuterinę programą MASIS. 
Punkto pakeitimai:
Nr. T-84, 2023-05-25, paskelbta TAR 2023-05-30, i. k. 2023-10419

22.1 Deklaracijos mokesčių mokėtojams teikiamos šiais būdais:
221.1. žemės nuomos mokesčio savitarnos svetainėje https://zemesnuoma.zarasai.lt;
221.2. išsiunčiant paštu (neregistruotu laišku);
221.3. siunčiant mokesčio mokėtojo nurodytu elektroninio pašto adresu. Juridinių asmenų elektroninio pašto adresai gali būti nustatomi iš viešai skelbiamų Lietuvos įmonių katalogų (Rekvizitai.lt, Info.lt, 1558.lt. ir kt.). 
Papunkčio pakeitimai:
Nr. T-22, 2026-02-19, paskelbta TAR 2026-02-24, i. k. 2026-02977

221.4. įteikiamos asmeniškai (mokesčio mokėtojo prašymu);
221.5. deklaracijos nesiunčiamos mokesčio mokėtojams, kurie, vadovaujantis Savivaldybės tarybos priimtais sprendimais, yra atleisti nuo žemės nuomos mokesčio mokėjimo ir(ar) apskaičiuota mokėtina valstybinės žemės nuomos mokesčio suma lygi nuliui. 
Papildyta punktu:
Nr. T-84, 2023-05-25, paskelbta TAR 2023-05-30, i. k. 2023-10419

23. Rajono Savivaldybės administracijai suteikiama teisė po netikslumų žemės nuomos mokesčio deklaracijose nustatymo ar išsiaiškinus naujus nuomojamos (naudojamos)
žemės nuomos mokesčio mokėtojus, nustatyti šiems mokėtojams kitą mokesčio mokėjimo terminą, bet ne ilgesnį kaip 30 dienų. 

IV. VALSTYBINĖS ŽEMĖS NUOMOS MOKESČIO LENGVATŲ TAIKYMAS

24. Rajono Savivaldybės taryba savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti, išskyrus nuomininkus, kurie išsinuomojo valstybinę žemę aukciono būdu. 
Punkto pakeitimai:
Nr. T-46, 2018-03-23, paskelbta TAR 2018-04-03, i. k. 2018-05032

25. Neteko galios nuo 2018-04-04
Punkto naikinimas:
Nr. T-46, 2018-03-23, paskelbta TAR 2018-04-03, i. k. 2018-05032

26. Neteko galios nuo 2018-04-04
Punkto naikinimas:
Nr. T-46, 2018-03-23, paskelbta TAR 2018-04-03, i. k. 2018-05032

27. Neteko galios nuo 2018-04-04
Punkto naikinimas:
Nr. T-46, 2018-03-23, paskelbta TAR 2018-04-03, i. k. 2018-05032

28. Neteko galios nuo 2018-04-04
Punkto naikinimas:
Nr. T-46, 2018-03-23, paskelbta TAR 2018-04-03, i. k. 2018-05032

29. Neteko galios nuo 2018-04-04
Punkto naikinimas:
Nr. T-46, 2018-03-23, paskelbta TAR 2018-04-03, i. k. 2018-05032

30. Fiziniai asmenys, deklaravę gyvenamąją vietą Zarasų rajone, kurie pagal rajono Savivaldybės tarybos sprendimą turi teisę gauti valstybinės žemės nuomos mokesčio lengvatą (kai taikomi neapmokestinami sklypų dydžiai), Finansų skyriui turi pateikti šiuos dokumentus:
30.1. prašymą dėl lengvatos taikymo;
30.2. neįgalumą (netektą darbingumą procentais) patvirtinančio dokumento kopiją;
30.3. sutuoktinio neįgalumą (netektą darbingumą procentais) patvirtinančio dokumento kopiją;
30.4. kitus prašymo pagrįstumą įrodančius dokumentus.
31. Fiziniai asmenys, nedeklaravę gyvenamosios vietos Zarasų rajone, kurie pagal rajono Savivaldybės tarybos sprendimą turi teisę gauti valstybinės žemės nuomos mokesčio lengvatą (kai taikomi neapmokestinami sklypų dydžiai), Finansų skyriui turi pateikti 30 punkte išvardintus dokumentus ir  pažymą iš seniūnijos apie šeimos sudėtį.
32. 30 ir 31 punktuose nurodyti dokumentai registruojami Finansų skyriaus Gyventojų prašymų žemės nuomos mokesčio lengvatų taikymo ir grąžinimo klausimais registre ir įrašomi į informacinę sistemą MASIS.  
33. Fiziniams asmenims, kurie pagal rajono Savivaldybės tarybos sprendimą turi teisę gauti valstybinės žemės nuomos mokesčio lengvatą (kai taikomi neapmokestinami sklypų dydžiai), lengvata taikoma tik tada, kai apmokestinamojo laikotarpio pradžioje (t.y. kalendorinių metų sausio 1 d.) jų šeimose nėra darbingų asmenų. Jei nurodytų asmenų šeimos nariai nedarbingais tapo jau prasidėjus ataskaitiniam laikotarpiui (po kalendorinių metų sausio 1 d.), tai 
lengvata tais metais taikoma nebus.l
34. Taikant lengvatas rajono Savivaldybės tarybos sprendime nurodytiems asmenims (kai taikomi neapmokestinami sklypų dydžiai), prie darbingų asmenų nepriskiriami:
34.1. nepilnamečiai vaikai iki jiems sukaks 18 metų (nustatomi pagal Gyventojų registre nurodytas gimimo datas), taip pat 18 metų sukakę dieninių skyrių mokymo įstaigų moksleiviai ir studentai (nustatomi pagal pateiktus dokumentus);
34.2. asmenys (tarp jų ir dirbantys), kuriems nustatytas 0–55 procentų dalyvumo lygis; 
Papunkčio pakeitimai:
Nr. T-22, 2026-02-19, paskelbta TAR 2026-02-24, i. k. 2026-02977

34.3. asmenys (tarp jų ir dirbantys), sukakę senatvės pensijos amžių, nustatytą Lietuvos Respublikos valstybinių socialinio draudimo pensijų įstatyme. Prie šių asmenų priskiriami ir senatvės pensininkai, įstatymų nustatyta tvarka neturintys teisės gauti senatvės pensijos. Šie asmenys nustatomi pagal Gyventojų registre nurodytas gimimo datas.
35. Senatvės pensininkais, kuriems taikoma lengvata pagal rajono Savivaldybės tarybos sprendimą, laikomi asmenys, kurie yra sukakę senatvės pensijos amžių, nustatytą Lietuvos Respublikos valstybinių socialinio draudimo pensijų įstatyme (Žin., 1994, Nr. 59-1153; 2005, Nr. 71-2555).
36. Valstybinės žemės nuomos mokestį minėtų kategorijų žemės naudotojai moka už žemės sklypą, viršijantį neapmokestinamąjį žemės plotą. Jei asmuo nuomoja (naudoja) sklypus skirtingose rajono vietovėse, kurioms nustatyti skirtingi neapmokestinamieji žemės sklypų dydžiai, teikiama didžiausia lengvata, tačiau tik vienoje vietovėje. Pirmiausiai lengvata taikoma apmokestinant didžiausios vertės sklypą, paskui kitus sklypus.
37. Jeigu valstybinės žemės nuomininkas ar naudotojas (fizinis asmuo, kuris pagal rajono Savivaldybės tarybos sprendimą turi teisę gauti valstybinės žemės nuomos mokesčio lengvatą, kai taikomi neapmokestinamieji žemės sklypų dydžiai) teisę gauti žemės nuomos mokesčio lengvatą įgyja I metų pusmetį, lengvata teikiama visus tuos metus, o jeigu II pusmetį – lengvata pradedama teikti nuo kitų kalendorinių metų. Pasibaigus teisei gauti žemės nuomos mokesčio lengvatą einamųjų metų I pusmetyje, lengvata tais metais taikoma nebus, o jei II pusmetyje – lengvata nebus taikoma nuo kitų kalendorinių metų. 
Punkto pakeitimai:
Nr. T-16, 2017-02-28, paskelbta TAR 2018-03-30, i. k. 2018-04847

38. Neteko galios nuo 2023-05-31
Punkto naikinimas:
Nr. T-84, 2023-05-25, paskelbta TAR 2023-05-30, i. k. 2023-10419
Punkto pakeitimai:
Nr. T-16, 2017-02-28, paskelbta TAR 2018-03-30, i. k. 2018-04847

39. Nuo valstybinės žemės nuomos mokesčio pagrindinei veiklai (paskirčiai) atleidžiama nuomojama (naudojama) valstybinė žemė:
39.1. valstybinių rezervatų, nacionalinių ir regioninių parkų teritorijoje esančių rezervatų žemė;
39.2. regioninių parkų, kraštovaizdžio, kraštovaizdžio – kultūrinių, geologinių, geomorfologinių, botaninių – zoologinių, botaninių, zoologinių, hidrografinių draustinių teritorijoje ir jų apsaugos zonose esančių žemės ūkio ir miškų ūkio įmonių žemė, išskyrus žemės ūkio naudmenas, taip pat pastatų, kiemų, kelių ir tvenkinių užimta žemė;
39.3. vandens telkinių pakrančių apsaugos juostų žemė;
39.4. gamtos paminklų žemė, išskyrus pastatų, kiemų ir kelių užimta žemė;
39.5. archeologijos, architektūros, dailės ir istorijos paminklų (neveikiančių kapinių ir laidojimo vietų) teritorijų ir jų apsaugos zonų žemė, išskyrus namų valdų, kitų pastatų, kiemų, tvenkinių, kelių užimtą žemę;
39.6. miško žemė;
39.7. mokymo ir mokslo reikmėms skirta žemė;
39.8. mokslo ir studijų institucijų, nurodytų Lietuvos Respublikos mokslo ir studijų įstatyme, naudojama žemė;
39.9. biudžetinių įstaigų, veikiančių pagal Lietuvos Respublikos biudžetinių įstaigų įstatymą, naudojama žemė;
39.10. tradicinių religinių bendruomenių ir bendrijų bažnyčių, šventorių, religinėms bendrijoms sugrąžintų pastatų ir statinių užimama žemė;
39.11. labdaros organizacijų ir fondų, įsteigtų Lietuvos Respublikos labdaros ir paramos įstatymo nustatyta tvarka, naudojama žemė;
39.12. žemės sklypai, priskirti nekilnojamam turtui, perduotam valdyti Valstybės įmonei Turto bankui iki šių objektų nuosavybės teisės perleidimo;
39.13. atliekų saugojimui, rūšiavimui ir utilizavimui (sąvartynai) naudojama žemė. 
Punkto pakeitimai:
Nr. T-22, 2026-02-19, paskelbta TAR 2026-02-24, i. k. 2026-02977

40. Už 39 punkte nurodytą žemę, naudojamą kitoms reikmėms, valstybinės žemės nuomos mokestis mokamas rajono Savivaldybės tarybos nustatyta tvarka.
41. Mokesčių lengvatos netaikomos, jei žemės sklypas nuomojamas aukciono būdu.


V. VALSTYBINĖS ŽEMĖS NUOMOS MOKESČIO IR PRIEDO UŽ VALSTYBINĘ ŽEMĘ MOKĖJIMAS IR APSKAITA 
Skyriaus pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671
42. Fiziniai ir juridiniai  asmenys žemės nuomos mokestį už nustatyta tvarka jiems suteiktą arba išnuomotą valstybinę žemę moka nuo kito mėnesio po nuomos sutarties sudarymo (žemės suteikimo).
Jei valstybinės žemės nuomos sutarties terminas pasibaigia, nuomos mokestis nemokamas nuo kito mėnesio po nuomos sutarties termino pasibaigimo (sutarties nutraukimo).
43. Nusipirkus (išsipirkus) valstybinę žemę ir nuosavybės teises įregistravus NTR I pusmetį (iki birželio 30 d.), už tuos metus valstybinės žemės nuomos mokestis nebemokamas, nusipirkus (išsipirkus) valstybinę žemę ir įregistravus NTR II pusmetį – mokestis mokamas už visus metus.
44. Tais atvejais, kai asmuo įsigyja nekilnojamąjį turtą iš kito asmens, kuris valstybine žeme naudojasi nesudaręs valstybinės žemės nuomos sutarties, nekilnojamąjį turtą įsigijęs asmuo, kaip valstybinės žemės naudotojas, nuomos mokestį turi pradėti mokėti nuo kito mėnesio po nekilnojamojo turto pirkimo ir pardavimo sutarties sudarymo. 
45. Kai nekilnojamasis turtas įsigyjamas iš asmens, kuris yra sudaręs valstybinės žemės nuomos sutartį, nekilnojamąjį turtą įsigijęs asmuo turi sudaryti naują valstybinės žemės nuomos sutartį ar perimti sutartinius įsipareigojimus, pratęsdamas galiojančią sutartį, ir žemės nuomos mokestį turi pradėti mokėti nuo kito mėnesio po šios sutarties sudarymo ar pratęsimo. Iki naujos valstybinės žemės nuomos sutarties sudarymo ar pratęsimo nuomos mokestį turi mokėti tas asmuo, kuriam po valstybinės žemės nuomos sutarties nutraukimo ar pasibaigimo priklauso nekilnojamasis turtas, stovintis toje valstybinėje žemėje. Šiuo atveju žemės sklypo plotas lygus pasibaigusioje ar nutrauktoje sutartyje nurodytam plotui ir taikomas mokesčio tarifas, nustatytas valstybinės žemės sklypams, kai sklypai neįregistruoti Valstybės įmonėje Registrų centre, t.y. sutartys nesudarytos. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671
Nr. T-22, 2026-02-19, paskelbta TAR 2026-02-24, i. k. 2026-02977

46. Tais atvejais, kai kompetentingos institucijos sprendimu nėra nustatyti naudojamų valstybinės žemės sklypų duomenys, nuomos mokestis mokamas pagal sklypo inventorinėje byloje nurodytą sklypo plotą. Nesant inventorinės bylos duomenų ir kompetentingos institucijos sprendimo dėl sklypo suformavimo, naudojamu valstybinės žemės sklypo plotu laikomas Nekilnojamojo turto registre nurodytas statinio užstatytas plotas. 
47. Nustatyti, kad už žemės ūkio paskirties žemę, išnuomotą einamųjų metų I pusmetyje, žemės nuomos mokestis mokamas už visus einamuosius metus, už išnuomotą II pusmetyje – nuo kitų kalendorinių metų. Pasibaigus valstybinės žemės ūkio paskirties žemės nuomos sutarčiai einamųjų metų I pusmetyje, žemės nuomos mokestis tais metais nemokamas, o jei II pusmetyje – nemokamas nuo kitų kalendorinių metų. 
Jeigu žemės ūkio paskirties žemės nuomos sutartis pasibaigia einamųjų metų I pusmetyje, o NTR duomenų bazėje sklypas registruotas nuomininko vardu, suderinus su NŽT dėl šio sklypo naudojimo, laikoma, kad nuomininkas ir toliau naudoja šią valstybinę žemę ir skaičiuojamas žemės nuomos mokestis. 
Už žemės ūkio paskirties žemę, suteiktą laikinam naudojimui einamųjų metų I pusmetyje – žemės nuomos mokestis mokamas už visus einamuosius metus. Suteiktą einamųjų metų II pusmetyje – mokestis mokamas nuo datos, nurodytos žemės suteikimo pažymoje iki einamųjų metų pabaigos. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671
Nr. T-84, 2023-05-25, paskelbta TAR 2023-05-30, i. k. 2023-10419

48. Nuomininkas (naudotojas), subnuomojęs valstybinę žemę trečiajam asmeniui, valstybinės žemės nuomos mokestį moka pagal šią tvarką.
481. Žemės nuomos mokesčio nemoka bankrutuojantys ūkio subjektai pagal Lietuvos Respublikos juridinių asmenų nemokumo įstatymą (fiziniai asmenys – pagal Lietuvos Respublikos fizinių asmenų bankroto įstatymą). 
Papildyta punktu:
Nr. T-142, 2022-09-07, paskelbta TAR 2022-09-12, i. k. 2022-18671

49. Kai valstybinės žemės nuomininkas (naudotojas) miršta:
49.1. kalendorinių metų I pusmetį, tai ieškoma palikimą priėmusių įpėdinių ir deklaracija už einamuosius metus formuojama ir siunčiama vienam iš nustatytų palikimą priėmusių įpėdinių.
49.2. kalendorinių metų II pusmetį, tai deklaracija už einamuosius metus formuojama mirusio nuomininko (naudotojo) vardu (kadangi žemės nuomininku (naudotoju) tais kalendoriniais metais laikomas miręs asmuo), tačiau siunčiama vienam iš nustatytų palikimą priėmusių įpėdinių, to įpėdinio gyvenamosios vietos adresu. Prie deklaracijos pridedamas paaiškinamas raštas, kad palikimą priėmę įpėdiniai atsako už palikėjo įsiskolinimus.
50. Laiku neapmokestinti mokėtojai apmokestinami ir mokestis patikslinamas ne daugiau kaip už einamuosius ir penkerius praėjusius kalendorinius metus. Mokestis išieškomas Lietuvos Respublikos civilinio kodekso nustatyta tvarka.
51. Mokesčių mokėtojai žemės nuomos mokestį ir (ar) priedą už valstybinę žemę į rajono Savivaldybės surenkamąją sąskaitą gali sumokėti:
51.1. bankų įstaigose (įskaitant internetu); 
51.2. per paštą;
51.3. per įmokų surinkimo paslaugas teikiančius asmenis, kai su jais sudaryta įmokų rinkimo sutartis. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

52. Už įmokos priėmimą valstybinės žemės nuomos mokesčio mokėtojas moka pagal banko, pašto ar įmokų surinkimo paslaugas teikiančių asmenų nustatytus tarifus. 
53. Valstybinės žemės nuomos mokesčio įmokų kodai:
53.1. 3111 – fizinių asmenų laiku mokama įmoka;
53.2. 3112 - fizinių asmenų laiku nesumokėta įmoka (nepriemoka);
53.3. 3113 - fizinių asmenų delspinigių įmoka;
53.4. 3121 – juridinių asmenų laiku mokama įmoka;
53.5. 3122 – juridinių asmenų laiku nesumokėta įmoka (nepriemoka);
53.6. 3123 - juridinių asmenų delspinigių įmoka.
54. Fiziniai ir juridiniai asmenys žemės nuomos mokestį ir (ar) priedą už valstybinę žemę sumoka į rajono Savivaldybės administracijos surenkamąją sąskaitą. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

55. Rajono Savivaldybės administracija iš surenkamosios sąskaitos lėšas perveda į rajono Savivaldybės biudžeto einamąją sąskaitą.
56. Žemės nuomos mokesčio ir (ar) priedo už valstybinę žemę įplaukų apskaitą tvarko rajono Savivaldybės administracijos Finansų skyrius.  
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

57. Surenkamosios sąskaitos banko išrašai yra gaunami elektroniniu būdu kiekvieną dieną. Bankai, paštas perveda bendrą tam tikro laikotarpio surinktą nuomos mokesčio įmokų sumą, duomenis apie atskirus mokesčių mokėtojus pateikdami elektroniniu būdu.
58. Banko išrašų bei mokėjimų kvitų duomenys suvedami į programą MASIS.
59. Banko išrašai ir mokėjimo kvitai yra segami į bylą ir kiekvieno mėnesio pabaigoje pridedama žemės nuomos mokesčio ir (ar) priedo už valstybinę žemę mėnesinė įplaukų ir išlaidų suvestinė. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

60. Žemės nuomos mokesčio ir (ar) priedo už valstybinę žemę apskaitos dokumentai yra rengiami pagal banko pateikiamus, apskaičiavimo, mokėjimų, apskaitos programos MASIS duomenis bei suvestines ataskaitas. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

61. Mokesčio įmoka užskaitoma tą dieną, kai ji patenka į rajono Savivaldybės administracijos surenkamąją sąskaitą. 

VI. VALSTYBINĖS ŽEMĖS NUOMOS MOKESČIO IR (AR) PRIEDO UŽ VALSTYBINĘ ŽEMĘ PERMOKŲ ADMINISTRAVIMAS IR NEPRIEMOKŲ IŠIEŠKOJIMAS
Skyriaus pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671
62. Žemės nuomos mokesčio ir (ar) priedo už valstybinę žemę permoka grąžinama mokesčio mokėtojui pateikus raštišką prašymą, kuris išnagrinėjamas ir sprendimas priimamas per 14 kalendorinių dienų nuo raštiško prašymo gavimo dienos. Mokėtojo raštiškas prašymas grąžinti žemės nuomos mokesčio ir (ar) priedo už valstybinę žemę permoką turi būti pateiktas iki deklaracijos pateikimo kitam mokestiniam laikotarpiui. Nepateikus ar praleidus terminą raštiškam prašymui pateikti dėl permokos grąžinimo, nuomos mokesčio ar priedo permoka įskaitoma į būsimų metų laikotarpį.
Mokesčio permoka gali būti grąžinta (įskaityta), jeigu ji susidarė ne anksčiau kaip per einamuosius metus ir prieš juos einančius penkerius kalendorinius metus. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

63. Mokesčio mokėtojo sumokėtos sumos įskaitomos tokia tvarka:
63.1. mokesčio seniausios nepriemokos;
63.2. mokesčio seniausių nepriemokų delspinigiai;
63.3. mokestis.
Punkto pakeitimai:
Nr. T-179, 2018-10-12, paskelbta TAR 2018-10-19, i. k. 2018-16406

64. Už laiku nesumokėtą žemės nuomos mokestį ar jo dalį ir (ar) priedą už valstybinę žemę skaičiuojami delspinigiai. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

65. Delspinigių dydį tvirtina rajono Savivaldybės taryba.
66. Nuo rajono Savivaldybės tarybos nustatyto žemės nuomos mokesčio ir (ar) priedo sumokėjimo termino praėjus 1 mėnesiui, mokesčio mokėtojai, turintys 10 Eur ir daugiau mokesčio skolą, apie įsiskolinimą informuojami elektroniniais laiškais arba laiškais. 
Punkto pakeitimai:
Nr. T-16, 2017-02-28, paskelbta TAR 2018-03-30, i. k. 2018-04847
Nr. T-142, 2022-09-07, paskelbta TAR 2022-09-12, i. k. 2022-18671
Nr. T-22, 2026-02-19, paskelbta TAR 2026-02-24, i. k. 2026-02977

67. Priminimuose nurodoma data (ne mažiau 10 dienų), kada asmenys turi sumokėti nepriemoką kartu su delspinigiais.
68. Jeigu nuomininkai (naudotojai) ilgiau kaip tris mėnesius nuo Lietuvos Respublikos Vyriausybės nustatyto termino sumokėti – iki kalendorinių metų lapkričio 15 d., nesumoka žemės nuomos mokesčio ir (ar) priedo už valstybinę žemę, Finansų skyrius raštu teikia duomenis apie skolininkus rajono Savivaldybės administracijos Teisės ir civilinės metrikacijos skyriui nepriemokų išieškojimui: procesinių dokumentų parengimui ir pateikimui teismams. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

69. Nesumokėto žemės nuomos mokesčio ir (ar) priedo už valstybinę žemę bei delspinigių išieškojimui taikomas Lietuvos Respublikos civiliniame kodekse nustatytas bendrasis ieškinio senaties terminas 10 metų, kuris pradedamas skaičiuoti pasibaigus nustatytam prievolės įvykdymo terminui. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

70. Visi ginčai, kylantys dėl atsisakymo mokėti žemės nuomos mokestį ir (ar) priedą už valstybinę žemę, žemės nuomos mokesčio ir (ar) priedo už valstybinę žemę dydžio, nesumokėjimo nustatytais terminais, sprendžiami Lietuvos Respublikos įstatymų ir kitų teisės aktų nustatyta tvarka. 
Punkto pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

VII. VALSTYBINĖS ŽEMĖS NUOMOS MOKESČIO MOKESTINĖS NEPRIEMOKOS PRIPAŽINIMAS BEVILTIŠKA IR PASIBAIGUSIA 
Skyriaus pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671
71. Beviltiška pripažįstama ta mokesčio mokėtojo mokestinė nepriemoka, kurios neįmanoma išieškoti dėl objektyvių priežasčių arba kurią išieškoti netikslinga ekonominiu požiūriu
Punkto pakeitimai:
Nr. T-84, 2023-05-25, paskelbta TAR 2023-05-30, i. k. 2023-10419
71.1. mirė mokesčio mokėtojas (fizinis asmuo), o įpėdiniai neperima su nuomos sutartimi susijusių teisių ir pareigų;
71.2. likviduotas mokesčio mokėtojas (juridinis asmuo) arba bankrutavęs (juridinis ar fizinis asmuo); 
Papunkčio pakeitimai:
Nr. T-142, 2022-09-07, paskelbta TAR 2022-09-12, i. k. 2022-18671

71.3. priverstinio išieškojimo išlaidos didesnės už mokestinę nepriemoką;
71.4. Neteko galios nuo 2023-05-31
Papunkčio naikinimas:
Nr. T-84, 2023-05-25, paskelbta TAR 2023-05-30, i. k. 2023-10419

71.5. Neteko galios nuo 2018-03-31
Papunkčio naikinimas:
Nr. T-16, 2017-02-28, paskelbta TAR 2018-03-30, i. k. 2018-04847

72. Mokestinei nepriemokai pripažinti beviltiška rajono Savivaldybės administracijos direktorius įsakymu sudaro komisiją ir patvirtina jos veiklos nuostatus. Komisija pateikia rajono Savivaldybės administracijos Finansų skyriui motyvuotą išvadą, įformintą protokolu, kodėl siūloma mokestinę nepriemoką pripažinti beviltiška. Prie išvados (protokolo) turi būti pridėti visi reikalingi dokumentai, įrodantys mokesčio mokėtojo beviltiškumą dėl objektyvių priežasčių arba dėl kurių išieškoti mokestinę nepriemoką netikslinga ekonominiu požiūriu. Finansų skyrius, vadovaudamasis komisijos motyvuota išvada (protokolu), rengia tarybos sprendimo projektą „Dėl valstybinės žemės nuomos mokestinės nepriemokos pripažinimo beviltiška“ ir teikia Zarasų rajono savivaldybės tarybai. 
Punkto pakeitimai:
Nr. T-84, 2023-05-25, paskelbta TAR 2023-05-30, i. k. 2023-10419

73. Kai mokesčio mokėtojo mokestinė nepriemoka pripažįstama beviltiška, beviltiška nepriemoka pripažįstami ir su mokesčio nesumokėjimu ar sumokėjimu ne laiku susiję delspinigiai.
74. Mokesčio mokėtojo mokestinės nepriemokos, pripažintos beviltiškomis, pasibaigia ir nurašomos iš apskaitos dokumentų, kai rajono Savivaldybės taryba priima sprendimą nurašyti mokestinę nepriemoką.

__________________________


Pakeitimai:

1.
Zarasų rajono savivaldybės taryba, Sprendimas
Nr. T-16, 2017-02-28, paskelbta TAR 2018-03-30, i. k. 2018-04847
Dėl Zarasų rajono savivaldybės tarybos 2012 m. vasario 3 d. sprendimo Nr. T-27 „Dėl Valstybinės žemės nuomos mokesčio administravimo Zarasų rajono savivaldybėje tvarkos aprašo patvirtinimo“ pakeitimo

2.
Zarasų rajono savivaldybės taryba, Sprendimas
Nr. T-46, 2018-03-23, paskelbta TAR 2018-04-03, i. k. 2018-05032
Dėl Zarasų rajono savivaldybės tarybos 2012 m. vasario 3 d. sprendimo Nr. T-27 „Dėl Valstybinės žemės nuomos mokesčio administravimo Zarasų rajono savivaldybėje tvarkos aprašo patvirtinimo“ pakeitimo

3.
Zarasų rajono savivaldybės taryba, Sprendimas
Nr. T-179, 2018-10-12, paskelbta TAR 2018-10-19, i. k. 2018-16406
Dėl Zarasų rajono savivaldybės tarybos 2012 m. vasario 3 d. sprendimo Nr. T-27 „Dėl Valstybinės žemės nuomos mokesčio administravimo Zarasų rajono savivaldybės tvarkos aprašo patvirtinimo“ pakeitimo

4.
Zarasų rajono savivaldybės taryba, Sprendimas
Nr. T-142, 2022-09-07, paskelbta TAR 2022-09-12, i. k. 2022-18671
Dėl Zarasų rajono savivaldybės tarybos 2012 m. vasario 3 d. sprendimo Nr. T-27 „Dėl Valstybinės žemės nuomos mokesčio administravimo Zarasų rajono savivaldybėje tvarkos aprašo patvirtinimo“ pakeitimo

5.
Zarasų rajono savivaldybės taryba, Sprendimas
Nr. T-84, 2023-05-25, paskelbta TAR 2023-05-30, i. k. 2023-10419
Dėl Zarasų rajono savivaldybės tarybos 2012 m. vasario 3 d. sprendimo Nr. T-27 „Dėl Valstybinės žemės nuomos mokesčio ir žemės nuomos mokesčio priedo už valstybinę žemę administravimo Zarasų rajono savivaldybėje tvarkos aprašo patvirtinimo“ pakeitimo

6.
Zarasų rajono savivaldybės taryba, Sprendimas
Nr. T-22, 2026-02-19, paskelbta TAR 2026-02-24, i. k. 2026-02977
Dėl Zarasų rajono savivaldybės tarybos 2012 m. vasario 3 d. sprendimo Nr. T-27 „Dėl Valstybinės žemės nuomos mokesčio administravimo Zarasų rajono savivaldybėje tvarkos aprašo patvirtinimo“ pakeitimo

